<b>תשובה </b>ודאי כך אמרו מקצת הגאונים ז"ל כמו שקבלתם אתם אבל אין הדברים נראין כך שאם תאמרו כך נמצאו הדברים סותרין זה את זה שכבר איפסיקא הלכתא שכל הכלי' שאין מכניסן לקיום בשכשוך סגי להו אפילו נשתהה בהם היין נסך יום או יומים כגון [כוס] וכן אם היה היין עובר עליהם תמיד דלא נשתהה כגון המשפך וכיצד יהיה הכוס שישתה בו הגוי שני פעמים צריך ישון ועוד שבענין דבר שאין מכניסן לקיום נחלקו בכוסות של גוים רב אסי אסר ורב אשי התיר (ע''ז דף ל''ג) ונפסקה הלכתא פעם ראשון ושני אסור שלישי מותר [שמעינן מינה] שאין ענין הדברים ששתה בהם גוי שני פעמים כל שכן אם שתה בהם פעם שלישי אלא פירוש הדברים כמו שבארנו בחבור: (הלכות מאכלות אסורות פי"א ה' י"ח): משה